นักวิทยาศาสตร์ชี้ ผลกระทบจากการถูกครอบงำทางวัฒนธรรม ส่งผลต่อสุขภาพของลูกหลาน
มีงานวิจัยที่ท้าทายมาตรการด้านสุขภาพและสังคมในหลายประเทศ ที่อาจจะถึงเวลาต้องทบทวน หลังจากนักวิทยาศาสตร์มีข้อค้นพบใหม่ ว่าผลกระทบจากการถ
สิ่งเหล่านี้เกิดขึ้นกับกลุ่มคนพื้นเมืองในหลายทวีปที่เผชิญกับการสูญเสียเอกลักษณ์ทางวัฒนธรรมจากการล่าอาณานิคมของชาวยุโรปเมื่อหลายร้อยปีก่อนและส่งผลกระทบต่อเนื่องมาถึงผู้ที่สืบสายเลือดในปัจจุบัน นักวิจัยจากสถาบันสุขภาพประชาชนพื้นเมืองแห่งแคนาดา มหาวิทยาลัยอัลเบอร์ตา ค้นพบผลกระทบล่าสุดและเรียกได้ว่า สั่งสมมายาวนานที่สุดตั้งแต่ยุคล่าอาณานิคมในศตวรรษที่ 18 งานวิจัยชิ้นนี้พบว่าการถูกครอบงำทางวัฒนธรรมที่มีความเกี่ยวโยงกับสุขภาพและอายุของทายาทชาวพื้นเมืองมายาวนาน ไม่ว่าจะเป็นกลุ่มของชาวอินเดียนแดงในทวีปอเมริกาเหนือ และชาวอเบริจินส์ ในทวีปออสเตรเลีย ศาสตราจารย์ มัลคอล์มคิง ผู้อำนวยการสถาบันสุขภาพประชาชนพื้นเมืองแห่งแคนาดา มหาวิทยาลัยอัลเบอร์ตา ยกตัวอย่างทายาทชาวพื้นเมืองอินเดียนในแคนาดา ว่า พวกเขามักจะมีอายุเฉลี่ยน้อยกว่า ชาวแคนาดาที่มีบรรพบุรุษเป็นชาวยุโรปประมาณ 7 ปี ขณะที่ ลูกหลานชาวพื้นเมืองอเบอริจินส์ ในทวีปออสเตรเลียมีอายุเฉลี่ยน้อยกว่า ชาวออสเตรเลียทั่วไปประมาณ 17 ปี และส่วนมากพบว่าจะเจ็บป่วยจาก โรคเบาหวานประเภท2 โรคหลอดเลือดหัวใจ โรคปอด และ โรคติดต่ออื่นๆ ในอัตราที่สูงกว่าคนอื่นๆ และข้อค้นพบเดียวกันนี้ยังเกิดขึ้นในอีกหลายประเทศที่มีประชากรชาวพื้นเมืองอาศัยอยู่ นักวิทยาศาตร์จากมหาวิทยาลัยอัลเบอร์ตาบอกอีกว่า การสูญเสียวัฒนธรรม แผ่นดิน และภาษา คือส่วนหนึ่งที่ทำให้สุขภาพของผู้สืบเชื้อสายชาวพื้นเมืองเหล่านี้ย่ำแย่โดยเฉพาะอย่างยิ่ง// สุขภาพทางใจ ที่ยกตัวอย่างจากเด็กๆ ชาวพื้นเมือง ในแคนาดาที่ต้องพรากจากครอบครัวไปอยู่ในโรงเรียนภายใต้ระบบการศึกษาแบบชาวยุโรป โดยที่ไม่มีโอกาสที่จะพัฒนาอัตลักษณ์ทางวัฒนธรรมของตัวเอง ศาสตราจารย์จากคิงเสนอว่า นักวิจัยควรจะมีมาตรการแก้ปัญหา ด้วยแนวทางด้านสุขภาพที่แตกต่างจากที่เคยยึดถือมาก่อนหน้านี้ทั้งในแนวทางด้านที่อยู่อาศัย การพัฒนาเศรษฐกิจ // การศึกษา รวมทั้งโครงการศึกษาเกี่ยวกับผลกระทบด้านสุขภาพโดยหวังว่าผลการวิจัยเหล่านี้จะเป็นประโยชน์ด้านสุขภาพ งานเขียนของศาสตราจารย์มัลคอล์มคิง และนักวิจัย ในวารสารด้านการแพทย์ของแคนาดา ให้ข้อมูลระบุว่ามีประชากรชาวพื้นเมืองเกือบ 400 ล้านคนในโลก ที่ยังประสบกับความยากจน ขาดอาหารและอาศัยอยู่อย่างแออัด ขาดสุขลักษณะที่ดี มีปัญหามลพิษ และมีข้อจำกัดด้านเข้าถึงการบริการสุขภาพซึ่งเป็นต้นเหตุของการมีสุขภาพที่ย่ำแย่ของพวกเขา ท้ายที่สุดงานวิจัยจากแคนาดายืนยันว่าผู้ที่มีหน้าที่รับผิดชอบคือรัฐบาล ที่ควรทำงานเพื่อช่วยแก้ปัญหาในชุมชนของชาวพื้นเมืองเหล่านี้ให้ได้ในที่สุด